PaedDr. **Gejza Adam** (\* 19. január 1951, Michalovce) je slovenský učiteľ, stredoškolský riaditeľ, politik a rómsky aktivista. Medzi rokmi 1990 až 1992 bol poslancom Federálneho zhromaždenia ČSFR.

Štúdium
-------

Adam vyštudoval Pedagogickú fakultu na Prešovskej univerzite v Prešove. V roku 2010 získal na Vysokej škole zdravotníctva a sociálnej práce sv. Alžbety doktorandský titul PaedDr.

Pôsobenie v školstve
--------------------

Od roku 1975 až do roku 1990 bol Adam Gejza učiteľom na základnej škole. V roku 1992 sa stal učiteľom na Základnej škole Starozagorskej v Košiciach. V Košiciach pracoval aj v roku 1993 ako zástupca riaditeľa Štátneho konzervatória. V roku 1997 pôsobil ako riaditeľ a neskôr aj tajomník na košickej Strednej umeleckej škole. V roku 2014 sa stal Adam Gejza riaditeľom Detašovaného pracoviska v Košiciach na Vysokej škole zdravotníctva a sociálnej práce sv Alžbety.

Pôsobenie v politike a štátnej správe
-------------------------------------

Adam Gejza sa bol členom hnutia VPN (Verejnosť proti násiliu), ktoré pôsobilo od roku 1989 až do roku 1992. Po rozpade VPN dočasne prešiel do klubu HZDS. Neskôr sa stal členom poslaneckej frakcie Občianska demokratická únia – VPN.

### Rómska občianska iniciatíva – ROI

Adam Gejza založil federálnu politickú stranu Rómska občianska iniciatíva v roku 1989. ROI na kandidátke VPN postavila prvých poslancov aj do NR SR. Bol členom aj KZORN n.o. ktorá zakladala súkromné školy, kde sa vyučoval rómsky jazyk. V roku 1990 sa Adam Gejza stal poslancom Federálneho zhromaždenia ČSFR, kde pôsobil do roku 1992. Taktiež bol predsedom ROI na Slovensku. V roku 2000 predstavila Rómska občianska iniciatíva požiadavku uplatniť zákon o menšinových jazykoch pre rómsku populáciu.

V roku 1998 sa stal členom Rady vlády pre národnostné menšiny a etnické skupiny v SR. Od roku 2000 do roku 2004 bol komisárom pre vzdelávanie Rómov v Medzinárodnej rómskej organizácii – IRU (International Romani Union). Taktiež bol predsedom Strany rómskej koalície. Momentálne je na dôchodku.

Publikačná činnosť
------------------

* Gramatika rómskeho jazyka, slovensko-rómsky slovník (2001)
* Antológia rómskej hudby (2007)
* Pravidlá rómskeho pravopisu (2007) spolu s Adamová, I.
* Rozprávky v slovenskom a rómskom jazyku (2015) spolu s Hubschmannová, M.

Ocenenia
--------

V roku 2000 bol ocenený Pamätnou medailou prezidenta SR Rudolfa Schustera. V roku 2001 dostal Čestnú medailu Ministerstva zahraničných vecí ČR za osobný prínos pre mnohoročnú spoluprácu českých a slovenských orgánov, politických organizácií a občianskych združení pri riešení problémov sociálne-ekonomického charakteru a pri vytváraní predpokladov ich dobrej a prospešnej spolupráce s rómskymi organizáciami a rómskou komunitou v obidvoch krajinách. V roku 2002 dostal Čestné uznanie Krajského úradu v Košiciach. V roku 2004 mu bola udelená Pamätná plaketa Košického samosprávneho kraja. V roku 2017 dostal Pamätnú plaketu za prínos v oblasti kultúry a vzdelávania rómskej mládeže. V rovnakom roku taktiež dostal Cenu predsedu Matice slovenskej za aktívnu podporu matičných aktivít. V roku 2019 dostal Pamätnú medailu Vysokej školy zdravotníctva a sociálnej práce sv. Alžbety v Bratislave pri príležitosti 15. výročia založenia východoslovenských pracovísk. Následne dostal Ocenenie Štátneho pedagogického ústavu za dlhoročnú prácu na rozvoji rómskeho jazyka, jeho zavedenia do systému vzdelávania a za zvyšovanie vzdelanostnej úrovne rómskych detí a žiakov na Slovensku.

Referencie
----------

1. 1 2 3 4 5 6   *Adam, Gejza, PaeDr. PhD.* [online]. Amari Luma Rómska Encyklopédia, [cit. 2021-08-16]. Dostupné online.
2. 1 2   *Romsky profesor Gejza Adam rozhovor* [online]. Slovensko Bez Fašistov, [cit. 2021-08-16]. Dostupné online.

Zdroj
-----

*Tento článok je čiastočný alebo úplný preklad článku Gejza Adam na českej Wikipédii.*

Autoritné údaje: * GND: 1162917210
* LCCN: no2017042188
* VIAF: 3365149198367774940001
* WorldCat: lccn-no2017042188